Autorul unui mesaj xenofob a primit o replică din partea comunității.
Un mesaj xenofob a fost anulat instant într-o manieră inedită. Pe un gard din Anglia a fost scris mesajul "Speak english"/"Vorbiți engleză", făcând referire la imigranții care nu cunosc limba. Lângă acest mesaj, pe lângă "english", au apărut scrise și alte limbi vorbite în toată lumea.
Vreau să-ți arăt una dintre cele mai bune și elegante replici față de xenofobie. Pe un gard din Anglia a apărut mesajul SPEAK ENGLISH, adică VORBIȚI ENGLEZĂ, făcând referire la imigranții care nu cunosc limba. E marea frustrare a celor care nu sunt de acord cu imigrația. Că străinii sosiți în țara lor nu vorbesc limba oficială. Răspunsul pe care l-a primit autorul mesajului e pur și simplu minunat. "Vorbim". Și nu doar engleză, ci și franceză, bulgară, turcă, lituaniană și… română, a apărut scris cu vopsea lângă mesajul de pe gard.